Xixón acoyó ayeri, comu ca caberu miércoles de mes, una concentración contra les violencies machistes
#000002
Sol lema ‘Nin una menos’, dellos coleutivos feministes y sociales diéronse cita xuntu al edificiu de la Gota Llechi p’amosar la so refuga ante los caberos crímenes machistes, remembrando qu’a nivel estatal les muyeres asesinaes pasaron de diez a catorce nel caberu mes, depués d’un xineru tarrecible con diez femicidios.
#000003
Los convocantes son Andecha Ástur, Anticapitalistes, Dar de mamar, Asociación de Pensionistes de Xixón, Feminismu en Llucha del CSI, la plataforma del serviciu d’ayuda a domiciliu -SAD-, Podemos y Verdes-Equo. Nesta ocasión la llectura del comunicáu corrió a cargu de l’Asociación de Pensionistes, qu’aporfiaron que’l problema ta lloñe d’iguase, comu testifiquen les 14 muertes en menos de dos meses; los sos nomes foron lleíos con solemnidá nel trescursu la concentración.
#000004